
PARLAMENTUL ROMÂNIEI
CAMERA DEPUTAŢILOR

	COMISIA JURIDICĂ,
DE DISCIPLINĂ ŞI IMUNITĂŢI
	
	     Bucureşti, 23.02.2021
     Plx. 288/2010




R A P O R T    
asupra 
Propunerii legislative privind insolvența persoanelor fizice

În conformitate cu dispozițiile art. 94 din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină și imunități a fost sesizată, spre dezbatere în fond, cu Propunerea legislativă privind insolvența persoanelor fizice, transmisă comisiei cu adresa                         Plx. 288/2010.
Senatul, în şedinţa din data de 26 aprilie 2010, a respins propunerea legislativă.
Consiliul Legislativ, prin adresa nr. 1445/2.12.2009, a avizat favorabil propunerea legislativă, cu observaţii şi propuneri.
Inițiativa are ca obiect reglementarea procedurii insolvenței persoanelor fizice. 
 În conformitate cu dispozițiile art. 61 din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină și imunități a examinat propunerea în şedinţa din data de 23.02.2021, desfășurată în sistem mixt. 
La lucrările comisiei, deputații au fost prezenți conform listei de prezență.
	În urma dezbaterilor, membrii Comisiei juridice, de disciplină și imunități au hotărât să supună spre dezbatere și aprobare plenului Camerei Deputaților raportul de respingere a inițiativei legislative, întrucât în timpul parcurs de la momentul intrării în procedură legislativă a inițiativei a fost adoptată și este în vigoare Legea 151/2015 privind procedura  insolvenței persoanelor fizice, cu același obiect de reglementare. 
	
	În raport cu obiectul şi conţinutul său, propunerea face parte din categoria legilor organice. 
	
	Conform dispozițiilor art. 75 alin. (1) din Constituţia României, republicată, Camera Deputaţilor este Cameră decizională.


                  PREŞEDINTE,                                                                              SECRETAR,                                                                                                                                    
Mihai Alexandru Badea		    	                       Cristian Tudor Băcanu






         Șef serviciu,
             Alina Grigorescu

